|  |  |  |
| --- | --- | --- |
|  |  | **Θεσσαλονίκη,** 9/12/2021 |
| ΕΛΛΗΝΙΚΗ ΔΗΜΟΚΡΑΤΙΑ |  | **Αρ. πρωτ.: 22909** |
| **ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ** |  |  |
| **ΠΕΡΙΦΕΡΕΙΑΚΗ Δ/ΝΣΗ Α/ΘΜΙΑΣ ΚΑΙ Β/ΘΜΙΑΣ ΕΚΠΑΙΔΕΥΣΗΣ ΚΕΝΤΡΙΚΗΣ ΜΑΚΕΔΟΝΙΑΣ** |  | **ΠΡΟΣ:** Δ/ντές & Δ/ντριες Σχολικών μονάδωνΔΔΕ Θεσσαλονίκης |
| **ΔΙΕΥΘΥΝΣΗ Β/ΘΜΙΑΣ ΕΚΠΑΙΔΕΥΣΗΣ** |  |
| **ΑΝΑΤΟΛΙΚΗΣ ΘΕΣΣΑΛΟΝΙΚΗΣ** |  |
| Ταχ. Δ/νση  | : Σαπφούς 44 |  |
| T.Κ. Πόλη  | : 54627 – Θεσσαλονίκη |  |
| Πληροφορίες  | : Αντωνία Δαρδιώτη,  Υπ Περιβαλλοντικής Εκπ/σης: Αντώνης Κωνσταντινίδης,Υπεύθυνος Πολιτιστικών Θεμάτων |  |
| Τηλέφωνο  | : 2310539003, 2310 508562 |  |
| e-mail  | : grpka@dide-a.thess.sch.gr  |  |

**ΘΕΜΑ: «Εκπαιδευτικές επισκέψεις στα Κέντρα Εκπαίδευσης για το Περιβάλλον και την Αειφορία (Κ.Ε.ΠΕ.Α./ πρώην Κ.Π.Ε.) κατά το σχολικό έτος 2021-2022»**

ΣΧΕΤ.: Εγκύκλιος ΥΠΑΙΘ:Φ11/154902/Δ7/30-11-2021, Έγγραφο Κ.Ε.ΠΕ.Α. Ελευθερίου Κορδελιού & Ευόσμου: 130/06-12-2021, Έγγραφο Κ.Ε.ΠΕ.Α. Αρναίας: 2263/8-12-2021, Έγγραφο Κ.Ε.ΠΕ.Α. Ποροίων 138/08-12-2021, Έγγραφο Κ.Ε.ΠΕ.Α. Κιλκίς: 36/08-12-2021, Έγγραφο Κ.Ε.ΠΕ.Α. Έδεσσας Γιαννιτσών 104/08-12-2021, Έγγραφο Κ.Ε.ΠΕ.Α. Νάουσας 3813/8-12-2021, Έγγραφο Κ.Ε.ΠΕ.Α. Αν.Ολύμπου 206/Φ6.4/8-12-2021

Με βάση την εγκύκλιο της Διεύθυνσης Υποστήριξης Προγραμμάτων και Εκπαίδευσης για την Αειφορία του ΥΠΑΙΘ (Φ11/154902/Δ7/ 30-11-2021) για το πλαίσιο σχεδιασμού και υλοποίησης των διδακτικών επισκέψεων σχολικών μονάδων στα Κ.Ε.ΠΕ.Α., κάθε Διεύθυνση Εκπαίδευσης, διά μέσου των Υπευθύνων Περιβαλλοντικής Εκπαίδευσης/Πολιτιστικών Θεμάτων/Αγωγής Υγείας ή Σχολικών Δραστηριοτήτων αναλαμβάνει τη συγκέντρωση των αιτημάτων των σχολικών μονάδων για επίσκεψη σε Κ.Ε.ΠΕ.Α. για το υπόλοιπο του σχολικού έτους 2021-22 και τη διαβίβασή των σχετικών αιτημάτων στα αντίστοιχα Κ.Ε.ΠΕ.Α.

Επίσης, «η παιδαγωγική ομάδα κάθε Κ.Ε.ΠΕ.Α. ενημερώνει τις σχολικές μονάδες της οικείας Π.Δ.Ε. σχετικά με τα προγράμματα που υλοποιεί». Προκειμένου να διευκολυνθούν οι σχολικές μονάδες και η διαδικασία συγκέντρωσης και διαβίβασης των αιτημάτων τους, το περιεχόμενο των σχετικών εγγράφων ενημέρωσης των σχολικών μονάδων των επτά ΚΕΠΕΑ της περιφέρειας Κ. Μακεδονίας έχει συγκεντρωθεί στο συνημμένο **ΠΙΝΑΚΑ ΕΚΠΑΙΔΕΥΤΙΚΩΝ ΠΡΟΓΡΑΜΜΑΤΩΝ Κ.Ε.ΠΕ.Α Π.Δ.Ε. Κ. ΜΑΚΕΔΟΝΙΑΣ.** Στην Π.Δ.Ε. Κεντρικής Μακεδονίας υπάγονται τα Κ.Ε.ΠΕ.Α/πρώην ΚΠΕ: Ανατολικού Ολύμπου, Αρναίας, Έδεσσας-Γιαννιτσών, Ελευθερίου Κορδελιού & Βερτίσκου, Κιλκίς, Νάουσας και Ποροΐων.

**Οι σχολικές μονάδες έχουν δικαίωμα να κάνουν αίτηση επίσκεψης σε έως δύο (2) Κ.Ε.ΠΕ.Α.**

**Έγκυρες αιτήσεις σε Κ.Ε.ΠΕ.Α. είναι όσες υποβληθούν στην παρακάτω φόρμα από τον/τη Διευθυντή/ντρια της ενδιαφερόμενης σχολικής μονάδας:**

[**https://forms.gle/YUeMz7wMy8K5Stca7**](https://forms.gle/YUeMz7wMy8K5Stca7)

 **έως την Πέμπτη 16 Δεκεμβρίου 2021.**

**Τα σχολεία της ΔΔΕ Ανατολικής Θεσσαλονίκης δύνανται να επιλέξουν μόνο από τα προγράμματα Κ.Ε.ΠΕ.Α της Π.Δ.Ε. Κεντρικής Μακεδονίας** (όπως αναγράφονται στο συνημμένο ΠΙΝΑΚΑ ΕΚΠΑΙΔΕΥΤΙΚΩΝ ΠΡΟΓΡΑΜΜΑΤΩΝ Κ.Ε.ΠΕ.Α. Π.Δ.Ε. ΚΕΝΤΡΙΚΗΣ ΜΑΚΕΔΟΝΙΑΣ), για τα οποία κρίνουν ότι ενδιαφέρονται οι μαθητές/τριές τους και καλύπτουν τις εκπαιδευτικές ανάγκες και τους στόχους του σχολείου τους. Οι αιτήσεις των σχολείων θα διαβιβαστούν, αφού ταξινομηθούν και εφόσον πληρούν τις προϋποθέσεις (όχι πάνω από 2 Κ.Ε.ΠΕ.Α. ανά σχολική μονάδα) στα ενδιαφερόμενα Κ.Ε.ΠΕ.Α. έως την 21η Δεκεμβρίου. Η σειρά προτεραιότητας θα λαμβάνει υπόψη την προηγούμενη επίσκεψη σε Κ.Ε.ΠΕ.Α. της σχολικής μονάδας κατά την περίοδο Σεπτεμβρίου-Δεκεμβρίου 2021, όπως και την υποβολή προγραμμάτων Περιβαλλοντικής Εκπαίδευσης ή Πολιτιστικών Θεμάτων το τρέχον σχολικό έτος.

Για την υλοποίηση των εκπαιδευτικών δράσεων τα Κ.Ε.ΠΕ.Α. συνεργάζονται με τους/τις εκπαιδευτικούς των σχολικών μονάδων και έχουν την ευθύνη για την υλοποίησή τους, λαμβάνοντας υπόψη τις σχετικές οδηγίες για την αντιμετώπιση της επιδημικής κρίσης. Σε κάθε περίπτωση, τηρούνται κατά προτεραιότητα τα οριζόμενα στην υπό στοιχεία Δ1α/Γ.Π. οικ. 55254/10-09-2021 Κ.Υ.Α (4187Β) όπως ισχύει και κυρίως το άρθρο 4 §1., «Εκπαιδευτικές εκδρομές, μετακινήσεις μαθητών, σχολικές βιβλιοθήκες, μαθητικοί διαγωνισμοί, σχολικές εκδηλώσεις και τελετές», που αφορά στα μέτρα ασφαλούς λειτουργίας των εκπαιδευτικών μονάδων για την αποφυγή διάδοσης του κορονοϊού, καθώς και τα κατά τόπους ισχύοντα μέτρα και απαγορεύσεις εξαιτίας του COVID-19. Κατά συνέπεια, το κάθε Κ.Ε.ΠΕ.Α. λαμβάνοντας υπόψη τις υγειονομικές συνθήκες που επικρατούν στην περιοχή ευθύνης του, δύναται να επιλέγει τον κατάλληλο τρόπο ανάπτυξης και υλοποίησης των προγραμμάτων του είτε με τη φυσική παρουσία μαθητών/τριών/εκπαιδευτικών, είτε με εξ αποστάσεως εκπαίδευση στο πλαίσιο της ευελιξίας και της προσαρμοστικότητας των εκπαιδευτικών προγραμμάτων των Κ.Ε.ΠΕ.Α. για την αποφυγή διάδοσης της Covid-19.

Συν: 1. ΠΙΝΑΚΑΣ ΕΚΠΑΙΔΕΥΤΙΚΩΝ ΠΡΟΓΡΑΜΜΑΤΩΝ Κ.Ε.ΠΕ.Α. Κ. ΜΑΚΕΔΟΝΙΑΣ

2. Εγκύκλιος ΥΠΑΙΘ (Φ11/154902/Δ7/30-11-2021)

**Η Διευθύντρια**

**της Δ. Δ. Ε. Ανατολικής Θεσσαλονίκης**

**Δρ. Ζωή Βαζούρα**

**Φιλόλογος**

|  |  |  |  |  |
| --- | --- | --- | --- | --- |
|  |

|  |
| --- |
|  |
|  |
|  |

 |